# 2019 m. sausio–rugpjūčio mėn. didėjo ES šalių kiaušinių eksportas, o importas – mažėjo

Europos Komisijos duomenimis, per 2019 m. sausio–rugpjūčio mėn. ES kiaušinių eksportas, palyginti su 2018 m. tuo pačiu laikotarpiu, padidėjo 14,9 proc. ir sudarė 160, 949 tūkst. t. Didesni kiaušinių kiekiai buvo išvežti į Japoniją (50,768 tūkst. t), Šveicariją (26,731 tūkst. t) ir Izraelį (9,898 tūkst. t), o mažesni – į Tailandą (7,203 tūkst. t), Mauritaniją (5,331 tūkst. t) ir Pietų Korėją (4,813 tūkst. t). Per aštuonis šių metų mėnesius į Mauritaniją ES kiaušinių eksportas padidėjo 93 proc., į Pietų Korėją – 97 proc., į Malaiziją – 68 proc. Analizuojamu laikotarpiu kiaušinių eksportas į visas šalis didėjo, o į Izraelį sumažėjo 36 proc. Nors ES pratęsia sankcijų taikymą Rusijai dėl veiksmų, kuriais pažeidžiamas Ukrainos teritorinis vientisumas, tačiau per šių metų aštuonis mėnesius kiaušinių eksportas į šalį padidėjo 36 proc. (2,775 tūkst. t). 2015–2018 m. kiaušinių eksportas į Australiją padidėjo vos ne penkis kartus (nuo 692 tūkst. t iki 3,295 tūkst. t). Per šių metų aštuonis mėnesius ES kiaušinių eksportas į Australiją buvo 36 proc. didesnis nei 2018 m. tuo pačiu laikotarpiu (2,637 tūkst. t.).

Per 2019 m. sausio–rugpjūčio mėn. ES kiaušinių importas, palyginti su 2018 m. tuo pačiu laikotarpiu, sumažėjo 32,1 proc. ir sudarė 14,608 tūkst. t. Analizuojamu laikotarpiu pagal eksportuojamų kiaušinių kiekį į ES daug metų pirmavusi JAV užleido savo vietą Ukrainai (7,820 tūkst. t.). ES iš JAV importavo 3,192 tūkst. t kiaušinių, t. y. 41 proc. mažiau, palyginti su 2018 m. tuo pačiu laikotarpiu. Sumažėjusį importą į Europos Sąjungą kompensavo padidėjęs importas iš Kinijos (522 tūkst. t) ir Šiaurės Makedonijos (449 tūkst. t).

Šaltinis: EK
Parengė: D. Špokaitė tel. (8 37) 39 78 02